Detroit 2
Detroit 2 – penktasis amerikiečių reperio Big Sean studijinis albumas, išleistas 2020 m. rugsėjo 11 d. Tai – 2012 m. išleisto atlikėjo dainų rinkinio „Detroit“ tęsinys. Jam pristatyti išleisti du singlai: „Deep Reverence“ ir „Wolves“, o dainas kartu atlieka tokie atlikėjai, kaip Eminem, Young Thug, Lil Wayne ir kiti. Albumas susilaukė daugiausia teigiamų kritikų įvertinimų bei buvo komerciškai sėkmingas. JAV per pirmąją savaitę parduota per 103 tūkstančiai kopijų ir įrašas debiutavo pirmojoje „Billboard 200“ reitingo vietoje, tapdamas trečiuoju atlikėjo įrašu, pasiekusiu šią viršūnę. 2021 m. vykusiuose „Grammy“ apdovanojimuose daina „Deep Reverence“ nominuota geriausio repo atlikimo kategorijoje.